
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  04.11.2009

	Nr.
	  26/731


Către

BIROUL PERMANENT AL CAMEREI DEPUTAŢILOR

Vă înaintăm, alăturat, Raportul asupra propunerii legislative privind schimbarea denumirii comunei Brazii, judeţul Ialomiţa, în Răduleşti, trimisă comisiei în vederea dezbaterii pe fond, cu adresa nr. Pl.x 466 din  26 octombrie 2009.
PREŞEDINTE,

SULFINA BARBU

Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	Bucureşti,
	04.11.2009

	Nr.
	 26/731


R A P O R T      

asupra propunerii legislative privind schimbarea denumirii comunei Brazii, judeţul Ialomiţa, în Răduleşti,

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.Pl.x 466 din 26 octombrie 2009, cu dezbaterea pe fond, în procedură obişnuită, a propunerii legislative privind schimbarea denumirii comunei Brazii, judeţul Ialomiţa, în Răduleşti,  înregistrată cu nr.26/731 din 26 octombrie 2009.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.185/14.10.2009);


Propunerea legislativă are ca obiect de reglementare schimbarea denumirii comunei Brazii, judeţul Ialomiţa, în Răduleşti .


Comisia propune Plenului Camerei Deputaţilor aprobarea propunerii legislative, în forma prezentată.

 
 Propunerea legislativă face parte din categoria legilor organice, conform art. 73 alin.(3), lit.o) din Constituţia României, republicată.

La lucrările comisiei au fost prezenţi 29 deputaţi, din totalul de 32 membri ai comisiei.
La dezbaterile care au avut loc în şedinţa comisiei din 3 noiembrie 2009 au participat, în conformitate cu prevederile art.54 şi 55 din Regulamentul Camerei Deputaţilor, republicat, în calitate de invitată, doamna Irina Alexe – secretar de stat din partea Ministerului Administraţiei şi Internelor, iar din partea iniţiatorilor, domnul deputat Tinel Gheorghe.

Raportul comisiei a fost adoptat cu unanimitate de voturi.

Conform dispoziţiilor art.75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat, Camera Deputaţilor este prima Cameră sesizată.

	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Întocmit,

Consilier - Sofia CHELARU

